**Trăiri integrate**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În creier microcipuri, prin vene pachete de date,

Îmi restartez sistemul aproape-n fiecare noapte,

Colecționar de date, într-un mediu trist,

Procesoru-i supraîncălzit și totuși mai rezist!

Erorile se-adună și îmi îngreunează mersul,

Mă pierd prin lume, sondând universul,

Îmi mai pierd sensul, da-l regăsesc în paharul cu vin

Când sorb încet în noapte, sperând să îmi revin.

Gândurile mă chinuie, atacându-mă cu sete,

Zguduit de un delirium tremens, cu ochii pe perete,

Entități se mai ghicesc în umbre, cu râsul cavernos

Simțindu-le minciuna trădătoare, ca un cuțit, înfipt în os!